The Hills Have Eyes IIMartin Weisz    Paar päeva tagasi tuli siis tahtmine vaadata uuemat Hollywoodi slasherit ning vaatevälja sattus Hills Have Eyes II (Fletchu veel ütles, et tegu ei ole slasheriga, aga ma viskan kõik ühte patta niikuinii) , mida ka vaatasin. Hills Have Eyes on imo üks selle sajandi paremaid slashereid, võib-olla isegi üks paremaid lääne  õudukaid sel sajandil. Keerutamist ei olnud ja kohe kui seati tegevuspaik püsti, kargasid kollid välja ja asusid asja kallale. Meelelahutuslik ning igati nauditav, sisu liikus sujuvalt ning kiiresti, põhimõtteliselt põnev oli!    Teine oleks tegelikult isegi normaalne, kui ei viksiks esimeselt osalt kõike maha. Seekord müttavad noored sõjaväelased (miskises väeosas igastahes on, mina erinevatel üksustel vahet ei tee) samasse kohta, kus esimene osa toimuski. Eest pidid nad leidma teadlased, kuid  neist pole kippu ega kõppu. Peagi aga hakkavad toimuma kummalised sündmused, kus nii mõnigi surmavalt haavata saab.    Filmis on lihtsalt tohutu kogus asju, mis on esimesest osast laenatud, ainult natukene muudetud. Ei tahaks spoilida, aga lõpp on SAMA mis esimeses osas näiteks, lihtsalt teistmoodi serveeritud. Peale selle on veel hunnik asju, mida on lihtsalt "laenatud".. Ja vägistamist on ka, mis on veelgi graafilisem kui esimeses osas.